CELEX: 32020R1234
Language: fi
Date: 2020-06-09 00:00:00
Title: Komission delegoitu asetus (EU) 2020/1234, annettu 9 päivänä kesäkuuta 2020, asetuksen (EU) N:o 139/2014 muuttamisesta asematasovalvontapalvelujen tarjoamisesta vastaavien organisaatioiden ilmoituksia koskevien ehtojen ja menettelyjen osalta (ETA:n kannalta merkityksellinen teksti)

31.8.2020   
               
               
                  FI
               
               
                  Euroopan unionin virallinen lehti
               
               
                  L 282/1
               
            
         KOMISSION DELEGOITU ASETUS (EU) 2020/1234,
         annettu 9 päivänä kesäkuuta 2020,
         asetuksen (EU) N:o 139/2014 muuttamisesta asematasovalvontapalvelujen tarjoamisesta vastaavien organisaatioiden ilmoituksia koskevien ehtojen ja menettelyjen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 39 artiklan 1 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 139/2014 (2) säädetään lentopaikkoihin ja asematasovalvontapalvelun tarjoamiseen liittyvistä vaatimuksista ja hallinnollisista menettelyistä. Mainitussa asetuksessa on kuitenkin vähän säännöksiä kyseisen palvelun tarjoamisen turvallisuudesta. Sen vuoksi olisi säädettävä tätä koskevista lisävaatimuksista lentopaikan toimintaa koskevana lisälukuna.
                  
               
                     (2)
                  
                  
                     Asetuksen (EU) N:o 139/2014 liitteessä II (osa ADR.AR) vahvistetaan toimivaltaisten viranomaisten suorittamaa organisaatioiden hallinnointia ja valvontaa koskevat vaatimukset. Tätä liitettä olisi muutettava siten, että sen jäsenvaltion toimivaltaiselle viranomaiselle, jossa asematasovalvontapalvelua tarjotaan, annetaan valtuudet vastaanottaa ja rekisteröidä asematasovalvontapalvelujen tarjoamisesta vastaavien organisaatioiden toimittamat ilmoitukset valmiuksistaan.
                  
               
                     (3)
                  
                  
                     Lentopaikan korkean turvallisuustason varmistamiseksi asematasovalvontapalvelujen tarjoamisesta vastaavia organisaatioita koskevat vaatimukset olisi yhdenmukaistettava lentopaikan pitäjiin sovellettavien vaatimusten ja erityisesti turvallisuusjohtamista, toimintamenetelmiä ja henkilöstöä koskevien vaatimusten kanssa.
                  
               
                     (4)
                  
                  
                     Lisäksi olisi säädettävä vaatimuksista, jotka koskevat lentopaikan pitäjän, asematasovalvontapalvelujen tarjoamisesta vastaavien organisaatioiden ja ilmaliikennepalvelun tarjoajan välisten turvallisuuteen liittyvien rajapintojen hallintaa asematasolla harjoitettavan toiminnan osalta.
                  
               
                     (5)
                  
                  
                     Asematasolla harjoitettavan toiminnan turvallisuuden parantamiseksi olisi säädettävä lentopaikan pitäjään sovellettavista erityisistä toimintamenetelmistä. Lentopaikan pitäjän olisi voitava jakaa vastuita muille organisaatioille.
                  
               
                     (6)
                  
                  
                     Euroopan unionin lentoturvallisuusvirasto on laatinut sääntöluonnokset ja toimittanut ne asetuksen (EU) 2018/1139 75 artiklan 2 kohdan b ja c alakohdan ja 76 artiklan 1 kohdan mukaisesti lausunnon nro 2/2014 (3) yhteydessä,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 139/2014 seuraavasti:
            
                        1)
                     
                     
                        Muutetaan 1 artikla seuraavasti:
                        
                                    a)
                                 
                                 
                                    Korvataan 1 kohdan h alakohta seuraavasti:
                                    
                                                ”h)
                                             
                                             
                                                ehdot ja menettelyt, jotka koskevat Euroopan parlamentin ja neuvoston asetuksen (EU) 2018/1139 (*1) 37 artiklan 2 kohdassa tarkoitettujen asematasovalvontapalvelujen tarjoamisesta vastaavien organisaatioiden antamia ilmoituksia ja niiden valvontaa liitteiden II ja III mukaisesti.”
                                             
                                          
                                       (*1)  Euroopan parlamentin ja neuvoston asetus (EU) 2018/1139, annettu 4 päivänä heinäkuuta 2018, yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta (EUVL L 212, 22.8.2018, s. 1).”"
                        
                                 
                              
                                    b)
                                 
                                 
                                    Korvataan 3 kohta seuraavasti:
                                    
                                                ”3.
                                             
                                             
                                                Lentopaikan pitäjien ja asematasovalvontapalvelujen tarjoamisesta vastaavien organisaatioiden on täytettävä liitteissä III ja IV vahvistetut vaatimukset.”
                                             
                                          
                              
                                    c)
                                 
                                 
                                    Poistetaan 4 kohta;
                                 
                              
                  
                        2)
                     
                     
                        Muutetaan 3 artikla seuraavasti:
                        
                                    a)
                                 
                                 
                                    Korvataan otsikko seuraavasti:
                                    ”Valvonta”;
                                 
                              
                                    b)
                                 
                                 
                                    Korvataan 1 kohta seuraavasti:
                                    
                                                ”1.
                                             
                                             
                                                Jäsenvaltioiden on nimettävä yksi tai useampi yksikkö kyseisen jäsenvaltion toimivaltaiseksi viranomaiseksi, jolla on tarvittavat valtuudet ja vastuut lentopaikkojen ja lentopaikan pitäjien sertifiointia ja valvontaa, asematasovalvontapalvelujen tarjoajien ilmoitusten vastaanottamista sekä asematasovalvontapalvelujen tarjoajien ja niihin osallistuvan henkilöstön valvontaa varten.”
                                             
                                          
                              
                  
                        3)
                     
                     
                        Poistetaan 11 artiklan 5 kohta;
                     
                  
                        4)
                     
                     
                        Muutetaan liite II tämän asetuksen liitteen I mukaisesti.
                     
                  
                        5)
                     
                     
                        Muutetaan liite III tämän asetuksen liitteen II mukaisesti.
                     
                  
                        6)
                     
                     
                        Muutetaan liite IV tämän asetuksen liitteen III mukaisesti.
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 20 päivästä maaliskuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä kesäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 212, 22.8.2018, s. 1.
         
            (2)  Komission asetus (EU) N:o 139/2014, annettu 12 päivänä helmikuuta 2014, lentopaikkoihin liittyvistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 44, 14.2.2014, s. 1).
         
            (3)  https://www.easa.europa.eu/document-library/opinions
      
      
         
            LIITE I
            Muutetaan asetuksen (EU) N:o 139/2014 liite II (osa ADR.AR) seuraavasti:
            
                        1)
                     
                     
                        Korvataan ADR.AR.A.001 kohta seuraavasti:
                        ”ADR.AR.A.001 Soveltamisala
                        Tässä liitteessä vahvistetaan vaatimukset toimivaltaisille viranomaisille, jotka vastaavat
                        
                                    a)
                                 
                                 
                                    lentopaikkojen ja lentopaikan pitäjien sertifioinnista ja valvonnasta;
                                 
                              
                                    b)
                                 
                                 
                                    asematasovalvontapalvelujen tarjoamisesta vastaavien organisaatioiden valmiuksia ja niiden velvollisuuksien hoitamiseen käytettävissä olevia keinoja koskevien ilmoitusten vastaanottamisesta sekä näiden organisaatioiden valvonnasta.”
                                 
                              
                  
                        2)
                     
                     
                        Korvataan ADR.AR.A.005 kohdan b alakohta seuraavasti:
                        
                                    ”b)
                                 
                                 
                                    asematasovalvontapalvelujen tarjoamisesta vastaavien organisaatioiden valmiuksia ja niiden velvollisuuksien hoitamiseen käytettävissä olevia keinoja koskevien ilmoitusten vastaanottamisesta sekä näiden organisaatioiden valvonnasta.”
                                 
                              
                  
                        3)
                     
                     
                        Korvataan ADR.AR.A.010 kohdan b alakohta seuraavasti:
                        
                                    ”b)
                                 
                                 
                                    Toimivaltaisen viranomaisen on annettava säädökset, standardit, säännöt, tekniset julkaisut ja niihin liittyvät asiakirjat lentopaikan pitäjien, asematasovalvontapalvelujen tarjoamisesta vastaavien organisaatioiden ja muiden asianosaisten saataville helpottaakseen sovellettavien vaatimusten täyttämistä.”
                                 
                              
                  
                        4)
                     
                     
                        Muutetaan ADR.AR.A.015 kohdan d alakohta seuraavasti:
                        
                                    a)
                                 
                                 
                                    Korvataan ensimmäinen alakohta seuraavasti:
                                    
                                                ”d)
                                             
                                             
                                                Toimivaltaisen viranomaisen on arvioitava lentopaikan pitäjän tai asematasovalvontapalvelujen tarjoamisesta vastaavan organisaation ADR.OR.A.015 kohdan mukaisesti ehdottamat vaihtoehtoiset vaatimusten täyttämisen menetelmät analysoimalla toimitetut asiakirjat ja kohdistamalla tarvittaessa tarkastuksen lentopaikan pitäjään, lentopaikkaan tai asematasovalvontapalvelujen tarjoamisesta vastaavaan organisaatioon.”
                                             
                                          
                              
                                    b)
                                 
                                 
                                    Korvataan toisen alakohdan 4 alakohta seuraavasti:
                                    
                                                ”4)
                                             
                                             
                                                ilmoitettava asiasta tapauksen mukaan sertifioiduille lentopaikoille ja valvonnassaan olevalle asematasovalvontapalvelujen tarjoamisesta vastaavalle organisaatiolle.”
                                             
                                          
                              
                  
                        5)
                     
                     
                        Muutetaan ADR.AR.A.030 kohta seuraavasti:
                        
                                    a)
                                 
                                 
                                    Korvataan a alakohta seuraavasti:
                                    
                                                ”a)
                                             
                                             
                                                Toimivaltaisen viranomaisen on otettava käyttöön järjestelmä, jonka avulla turvallisuustiedot kerätään, analysoidaan ja jaetaan Euroopan parlamentin ja neuvoston asetuksen (EU) N:o 376/2014 (*1) mukaisesti.
                                             
                                          
                                       (*1)  Euroopan parlamentin ja neuvoston asetus (EU) N:o 376/2014, annettu 3 päivänä huhtikuuta 2014, poikkeamien ilmoittamisesta, analysoinnista ja seurannasta siviili-ilmailun alalla, Euroopan parlamentin ja neuvoston asetuksen (EU) N:o 996/2010 muuttamisesta sekä Euroopan parlamentin ja neuvoston direktiivin 2003/42/EY, komission asetusten (EY) N:o 1321/2007 ja (EY) N:o 1330/2007 kumoamisesta (EUVL L 122, 24.4.2014, s. 18).”"
                        
                                 
                              
                                    b)
                                 
                                 
                                    Korvataan d alakohta seuraavasti:
                                    
                                                ”d)
                                             
                                             
                                                Edellä c alakohdan mukaisesti toteutetuista toimenpiteistä on ilmoitettava välittömästi lentopaikan pitäjille tai asematasovalvontapalvelujen tarjoamisesta vastaaville organisaatioille, joiden on asetuksen (EU) 2018/1139 ja sen nojalla annettujen delegoitujen säädösten ja täytäntöönpanosäädösten mukaan noudatettava niitä. Toimivaltaisen viranomaisen on ilmoitettava näistä toimenpiteistä myös virastolle ja, jos yhteistoimintaa vaaditaan, muille jäsenvaltioille, joita asia koskee.”
                                             
                                          
                              
                                    c)
                                 
                                 
                                    Lisätään e alakohta seuraavasti:
                                    
                                                ”e)
                                             
                                             
                                                Asematasovalvontapalvelujen tarjoamisesta vastaavalle organisaatiolle ilmoitetuista toimenpiteistä on ilmoitettava myös sen lentopaikan pitäjälle, jolla palvelua tarjotaan.”
                                             
                                          
                              
                  
                        6)
                     
                     
                        Lisätään ADR.AR.A.040 kohtaan e alakohta seuraavasti:
                        
                                    ”e)
                                 
                                 
                                    Asematasovalvontapalvelujen tarjoamisesta vastaavalle organisaatiolle ilmoitetuista turvallisuusmääräyksistä on ilmoitettava myös sen lentopaikan pitäjälle, jolla palvelua tarjotaan.”
                                 
                              
                  
                        7)
                     
                     
                        Korvataan ADR.AR.B.005 kohdan c alakohta seuraavasti:
                        
                                    ”c)
                                 
                                 
                                    Toimivaltaisen viranomaisen on laadittava kaikkien tarpeellisten tietojen vaihtoon osallistumiseen ja toisten toimivaltaisten viranomaisten avustamiseen tarvittavat menettelyt, mukaan lukien tiedot kaikista tehdyistä poikkeamahavainnoista, tällaisten havaintojen johdosta toteutetuista korjaavista seurantatoimista ja täytäntöönpanon varmistamistoimenpiteistä, jotka on toteutettu useammassa kuin yhdessä jäsenvaltiossa rekisteröidyn asematasovalvontapalvelujen tarjoamisesta vastaavan organisaation valvonnan seurauksena.”
                                 
                              
                  
                        8)
                     
                     
                        Korvataan ADR.AR.B.020 kohdan a alakohdan 11 alakohta seuraavasti:
                        
                                    ”11)
                                 
                                 
                                    asetuksen (EU) 2018/1139 71 artiklan mukaisten joustavuussäännösten käyttäminen.”
                                 
                              
                  
                        9)
                     
                     
                        Korvataan ADR.AR.C.005 kohdan a alakohdan 2 alakohta seuraavasti:
                        
                                    ”2)
                                 
                                 
                                    sertifiointiperusteiden sekä lentopaikkoihin ja lentopaikan pitäjiin tai asematasovalvontapalvelujen tarjoamisesta vastaaviin organisaatioihin sovellettavien vaatimusten jatkuva noudattaminen; ja”;
                                 
                              
                  
                        10)
                     
                     
                        Muutetaan ADR.AR.C.010 kohta seuraavasti:
                        
                                    a)
                                 
                                 
                                    Korvataan a alakohdan johdantolause seuraavasti:
                                    
                                                ”a)
                                             
                                             
                                                Toimivaltaisen viranomaisen on jokaista lentopaikan pitäjää ja asematasovalvontapalvelujen tarjoamisesta vastaavaa organisaatiota varten”
                                             
                                          
                              
                                    b)
                                 
                                 
                                    Korvataan c alakohta seuraavasti:
                                    
                                                ”c)
                                             
                                             
                                                Valvontaohjelman ja suunnittelujakson on vastattava lentopaikan pitäjän tai asematasovalvontapalvelujen tarjoamisesta vastaavan organisaation turvallisuustasoa ja lentopaikan riskialttiutta.”
                                             
                                          
                              
                  
                        11)
                     
                     
                        Korvataan ADR.AR.C.040 kohdan otsikko seuraavasti:
                        ”ADR.AR.C.040 Muutokset – lentopaikan pitäjä”;
                     
                  
                        12)
                     
                     
                        Korvataan ADR.AR.C.050 kohta seuraavasti:
                        ”ADR.AR.C.050 Asematasovalvontapalvelujen tarjoamisesta vastaavan organisaation tekemä ilmoitus ja muutoksista ilmoittaminen
                        
                                    a)
                                 
                                 
                                    Saatuaan ilmoituksen asematasovalvontapalvelujen tarjoamisesta vastaavalta organisaatiolta, joka aikoo tarjota tällaista palvelua jollakin lentopaikalla, tai saatuaan tiedon ilmoitukseen sisältyvien tietojen muuttumisesta toimivaltaisen viranomaisen on vahvistettava vastaanottaneensa ilmoituksen tai muutostiedon ja varmistettava, että ilmoitus tai muutostieto sisältää kaikki liitteessä III (osa ADR.OR) vaaditut tiedot.
                                 
                              
                                    b)
                                 
                                 
                                    Jos ilmoitus tai muutostieto ei sisällä kaikkia liitteessä III olevassa ADR.OR.F.005 kohdassa vaadittuja tietoja tai sisältää tietoja, jotka eivät ole sovellettavien vaatimusten mukaisia, toimivaltaisen viranomaisen on ilmoitettava vaatimustenvastaisuudesta asematasovalvontapalvelujen tarjoamisesta vastaavalle organisaatiolle ja sen lentopaikan pitäjälle, jolla tätä palvelua tarjotaan, ja pyydettävä lisätietoja. Toimivaltaisen viranomaisen on tarkastettava organisaatio, jos tämä katsotaan tarpeelliseksi. Jos vaatimustenvastaisuus varmistuu, toimivaltaisen viranomaisen on ryhdyttävä tässä liitteessä olevan ADR.AR.C.055 kohdassa määriteltyihin toimiin.
                                 
                              
                                    c)
                                 
                                 
                                    Toimivaltaisen viranomaisen on pidettävä kirjaa valvonnassaan olevan asematasovalvontapalvelujen tarjoamisesta vastaavan organisaation ilmoituksista ja muutostiedoista.”
                                 
                              
                  
                        13)
                     
                     
                        Lisätään ADR.AR.C.055 kohtaan f alakohta seuraavasti:
                        
                                    ”f)
                                 
                                 
                                    Toimivaltaisen viranomaisen on ilmoitettava asematasovalvontapalvelujen tarjoamisesta vastaavaa organisaatiota koskevista poikkeamahavainnoista tai asematasovalvontapalvelujen tarjoamisesta vastaavalle organisaatiolle annetuista huomautuksista sen lentopaikan pitäjälle, jolla tätä palvelua tarjotaan.”
                                 
                              
                  
               (*1)  Euroopan parlamentin ja neuvoston asetus (EU) N:o 376/2014, annettu 3 päivänä huhtikuuta 2014, poikkeamien ilmoittamisesta, analysoinnista ja seurannasta siviili-ilmailun alalla, Euroopan parlamentin ja neuvoston asetuksen (EU) N:o 996/2010 muuttamisesta sekä Euroopan parlamentin ja neuvoston direktiivin 2003/42/EY, komission asetusten (EY) N:o 1321/2007 ja (EY) N:o 1330/2007 kumoamisesta (EUVL L 122, 24.4.2014, s. 18).””
         
      
      
         
            LIITE II
            Muutetaan asetuksen (EU) N:o 139/2014 liite III seuraavasti:
            
                        1)
                     
                     
                        Korvataan liitteen III otsikko seuraavasti:
                        ”Organisaatioita koskevat vaatimukset (osa ADR.OR)”;
                     
                  
                        2)
                     
                     
                        Korvataan luvun B otsikko seuraavasti:
                        ”LUKU B – SERTIFIOINTI – LENTOPAIKAT JA LENTOPAIKAN PITÄJÄT (ADR.OR.B)”;
                     
                  
                        3)
                     
                     
                        Poistetaan ADR.OR.B.037 kohta;
                     
                  
                        4)
                     
                     
                        Poistetaan ADR.OR.B.060 kohta;
                     
                  
                        5)
                     
                     
                        Lisätään ADR.OR.B.070 kohta seuraavasti:
                        ”ADR.OR.B.070 Asematasovalvontapalvelun tarjoamisen lopettaminen
                        Lentopaikan pitäjän on
                        
                                    a)
                                 
                                 
                                    toteutettava asianmukaiset toimenpiteet sen varmistamiseksi, että toiminnan lopettamisesta aiheutuvat turvallisuusriskit on arvioitu ja niitä on lievennetty;
                                 
                              
                                    b)
                                 
                                 
                                    annettava tietoja a alakohdassa tarkoitetuista toimenpiteistä asianomaiselle ilmailutiedotuspalvelun tarjoajalle.”
                                 
                              
                  
                        6)
                     
                     
                        Korvataan ADR.OR.C.015 kohdan johdantolause seuraavasti:
                        ”Sen määrittämiseksi, täyttyvätkö asetuksen (EU) 2018/1139 sekä sen nojalla annettujen delegoitujen säädösten ja täytäntöönpanosäädösten vaatimukset, lentopaikan pitäjän on annettava toimivaltaisen viranomaisen valtuuttamille henkilöille pääsy”;
                     
                  
                        7)
                     
                     
                        Korvataan ADR.OR.C.020 kohdan johdantolause seuraavasti:
                        ”Saatuaan poikkeamahavaintoja koskevan ilmoituksen lentopaikan pitäjän on”;
                     
                  
                        8)
                     
                     
                        Korvataan ADR.OR.C.025 kohta seuraavasti:
                        ”ADR.OR.C.025 Välitön reagointi turvallisuusongelmaan – turvallisuusmääräysten noudattaminen
                        Lentopaikan pitäjän on toteutettava kaikki toimivaltaisen viranomaisen liitteessä II olevan ADR.AR.A.030 kohdan c alakohdan ja ADR.AR.A.040 kohdan mukaisesti määräämät turvallisuustoimenpiteet, turvallisuusmääräykset mukaan luettuina.”
                     
                  
                        9)
                     
                     
                        Muutetaan ADR.OR.C.030 kohta seuraavasti:
                        
                                    a)
                                 
                                 
                                    Korvataan a alakohta seuraavasti:
                                    
                                                ”a)
                                             
                                             
                                                Lentopaikan pitäjän on ilmoitettava Euroopan parlamentin ja neuvoston asetuksessa (EU) N:o 996/2010 (*1) ja asetuksessa (EU) N:o 376/2014 määritellyistä onnettomuuksista, vakavista vaaratilanteista ja poikkeamista toimivaltaiselle viranomaiselle ja muille organisaatiolle, joille niistä on sen valtion vaatimusten mukaan ilmoitettava, jossa lentopaikka sijaitsee.
                                             
                                          
                                       (*1)  Euroopan parlamentin ja neuvoston asetus (EU) N:o 996/2010, annettu 20 päivänä lokakuuta 2010, siviili-ilmailun onnettomuuksien ja vaaratilanteiden tutkinnasta ja ehkäisemisestä ja direktiivin 94/56/EY kumoamisesta (EUVL L 295, 12.11.2010, s. 35).”"
                        
                                 
                              
                                    b)
                                 
                                 
                                    Korvataan d ja e alakohta seuraavasti:
                                    
                                                ”d)
                                             
                                             
                                                Lentopaikan pitäjän on tehtävä ilmoitukset 72 tunnin kuluessa siitä, kun se on saanut tietoonsa ilmoituksen kohteena olevan poikkeaman, paitsi jos tämä on poikkeuksellisten olosuhteiden vuoksi mahdotonta.
                                             
                                          
                                                e)
                                             
                                             
                                                Lentopaikan pitäjän on tarvittaessa laadittava yksityiskohtaiset tiedot sisältävä seurantaraportti toimista, joita se aikoo toteuttaa estääkseen vastaavanlaiset poikkeamat jatkossa, heti kun kyseiset toimet on määritetty. Raportti on laadittava jäsenvaltion määräämässä muodossa ja määräämällä tavalla.”
                                             
                                          
                              
                  
                        10)
                     
                     
                        Korvataan luvun D otsikko seuraavasti:
                        ”LUKU D – HALLINTO – LENTOPAIKAN PITÄJÄT (ADR.OR.D)”;
                     
                  
                        11)
                     
                     
                        Lisätään luku F seuraavasti:
                        ”LUKU F – ASEMATASOVALVONTAPALVELU (ADR.OR.F)
                        ADR.OR.F.001 Asematasovalvontapalvelujen tarjoamisesta vastaavan organisaation velvollisuudet
                        Asematasovalvontapalvelujen tarjoamisesta vastaavan organisaation on tarjottava asematasovalvontapalvelua seuraavien mukaisesti:
                        
                                    a)
                                 
                                 
                                    asetuksen (EU) 2018/1139 liitteessä VII sekä tämän asetuksen liitteessä III (osa ADR.OR) ja liitteessä IV (osa ADR.OPS) vahvistetut vaatimukset;
                                 
                              
                                    b)
                                 
                                 
                                    sen oma ilmoitus;
                                 
                              
                                    c)
                                 
                                 
                                    lentopaikan käsikirjaan sisältyvät toimintamenetelmät;
                                 
                              
                                    d)
                                 
                                 
                                    sen ADR.OR.F.095 kohdan mukainen hallintojärjestelmän käsikirja;
                                 
                              
                                    e)
                                 
                                 
                                    muut asematasovalvontapalvelun tarjoamisessa käytettävät käsikirjat.
                                 
                              ADR.OR.F.005 Asematasovalvontapalvelujen tarjoamisesta vastaavan organisaation ilmoitus
                        
                                    a)
                                 
                                 
                                    Jos asematasovalvontapalvelujen tarjoamisesta vastaava organisaatio aikoo antaa ilma-aluksille ADR.OPS.D.001 kohdan a alakohdan 1 ja 2 alakohdan mukaista ohjausta, sen on toimitettava toimivaltaiselle viranomaiselle asiasta ilmoitus vähintään kaksi kuukautta ennen päivää, jona palvelun tarjoaminen aiotaan aloittaa. Ilmoituksessa on oltava seuraavat tiedot:
                                    
                                                1)
                                             
                                             
                                                asematasovalvontapalvelujen tarjoamisesta vastaavan organisaation nimi;
                                             
                                          
                                                2)
                                             
                                             
                                                asematasovalvontapalvelujen tarjoamisesta vastaavan organisaation yhteystiedot;
                                             
                                          
                                                3)
                                             
                                             
                                                vastuullisen johtajan nimi ja yhteystiedot:
                                             
                                          
                                                4)
                                             
                                             
                                                niiden jäsenvaltion lentopaikkojen nimet, joilla palvelua tarjotaan;
                                             
                                          
                                                5)
                                             
                                             
                                                luettelo muissa jäsenvaltioissa sijaitsevista lentopaikoista, joilla palvelua tarjotaan;
                                             
                                          
                                                6)
                                             
                                             
                                                asematasovalvontapalvelun tarjoamisen suunniteltu aloituspäivä;
                                             
                                          
                                                7)
                                             
                                             
                                                vahvistus siitä, että sillä on viralliset järjestelyt lentopaikan pitäjän ja ilmaliikennepalvelun tarjoajan kanssa sillä lentopaikalla, jolla se aikoo tarjota asematasovalvontapalvelua;
                                             
                                          
                                                8)
                                             
                                             
                                                vahvistus siitä, että asematasovalvontapalvelujen tarjoamisesta vastaava organisaatio on laatinut ADR.OR.F.045 kohdan b alakohdan 2 alakohdan mukaisen turvallisuuspolitiikan, jota se soveltaa ilmoituksen kattaman palvelun tarjoamisen aikana;
                                             
                                          
                                                9)
                                             
                                             
                                                vahvistus siitä, että asematasovalvontapalvelujen tarjonnasta vastaava organisaatio täyttää nyt ja ilmoituksen kattaman palvelun tarjoamisen ajan asetuksen (EU) 2018/1139 liitteen VII sekä tämän asetuksen liitteen III (osa ADR.OR) ja liitteen IV (osa ADR.OPS) sovellettavat vaatimukset.
                                             
                                          
                              
                                    b)
                                 
                                 
                                    Poiketen siitä, mitä a alakohdassa säädetään, kun sertifioitu lentopaikan pitäjä tai hyväksytty ilmaliikennepalvelujen tarjoaja aikoo tarjota asematasovalvontapalvelua, sen on
                                    
                                                1)
                                             
                                             
                                                ilmoitettava asiasta toimivaltaiselle viranomaiselleen;
                                             
                                          
                                                2)
                                             
                                             
                                                tarkistettava turvallisuuspolitiikkaansa siten, että siihen sisältyy asematasovalvontapalvelun tarjoaminen;
                                             
                                          
                                                3)
                                             
                                             
                                                toimitettava toimivaltaiselle viranomaiselle palvelun tarjoamiseen käytettäväksi aiotun henkilöstön koulutusohjelma.
                                             
                                          
                              ADR.OR.F.010 Ilmoituksen voimassa pitäminen
                        Asematasovalvontapalvelujen tarjoamisesta vastaavan organisaation ADR.OR.F.005 kohdan mukaisesti tekemä ilmoitus pysyy voimassa seuraavin edellytyksin:
                        
                                    a)
                                 
                                 
                                    asematasovalvontapalvelujen tarjoamisesta vastaava organisaatio täyttää asetuksen (EU) 2018/1139 liitteessä VII sekä tämän asetuksen liitteessä III (osa ADR.OR) ja liitteessä IV (osa ADR.OPS) vahvistetut vaatimukset ottaen huomioon tämän liitteen ADR.OR.F.035 kohdassa määritetyt poikkeamahavaintojen käsittelyä koskevat säännökset;
                                 
                              
                                    b)
                                 
                                 
                                    toimivaltaiselle viranomaiselle annetaan tämän liitteen ADR.OR.F.030 kohdan mukaisesti pääsy asematasovalvontapalvelujen tarjoamisesta vastaavaan organisaatioon sen toteamiseksi, että asetuksen (EU) 2018/1139 liitteessä VII sekä tämän asetuksen liitteessä III (osa ADR.OR) ja liitteessä IV (osa ADR.OPS) vahvistetut vaatimukset täyttyvät edelleen;
                                 
                              
                                    c)
                                 
                                 
                                    asematasovalvontapalvelujen tarjoamisesta vastaava organisaatio ei ole peruuttanut ilmoitusta eikä toimivaltainen viranomainen ole ilmoittanut sille joidenkin tai kaikkien ilmoituksen kattamien palvelujen lakkauttamisesta.
                                 
                              ADR.OR.F.015 Asematasovalvontapalvelun tarjoamisen aloittaminen
                        Asematasovalvontapalvelujen tarjoamisesta vastaavan organisaation on aloitettava asematasovalvontapalvelun tarjoaminen kun
                        
                                    a)
                                 
                                 
                                    toimivaltainen viranomainen on vastaanottanut ilmoituksen;
                                 
                              
                                    b)
                                 
                                 
                                    se on ottanut sertifioidun lentopaikan pitäjän kanssa ADR.OR.F.085 kohdan mukaisesti ja hyväksytyn ilmaliikennepalvelun tarjoajan kanssa ADR.OR.F.090 kohdan mukaisesti käyttöön viralliset järjestelyt sillä lentopaikalla, jolla palvelua tarjotaan;
                                 
                              
                                    c)
                                 
                                 
                                    se on osoittanut, että sen henkilöstö on suorittanut vaaditun perus- ja yksikkökohtaisen koulutuksen.
                                 
                              ADR.OR.F.020 Asematasovalvontapalvelun tarjoamisen lopettaminen
                        Asematasovalvontapalvelujen tarjoamisesta vastaavan organisaation, joka aikoo lopettaa pysyvästi palvelun tarjoamisen lentopaikalla, on
                        
                                    a)
                                 
                                 
                                    ilmoitettava asiasta lentopaikan pitäjälle ja toimivaltaiselle viranomaiselle mahdollisimman pian, jotta palvelun jatkuminen turvallisesti voidaan varmistaa asianmukaisilla toimenpiteillä;
                                 
                              
                                    b)
                                 
                                 
                                    toimitettava toimivaltaiselle viranomaiselle muutettu ilmoitus tai pyydettävä ilmoituksen poistamista rekisteristä palvelun tarjoamisen päättymispäivänä.
                                 
                              ADR.OR.F.025 Muutokset
                        
                                    a)
                                 
                                 
                                    Asematasovalvontapalvelujen tarjoamisesta vastaavan organisaation on huolehdittava koordinoinnista lentopaikan pitäjän kanssa, kun ADR.OR.F.005 kohdan a alakohdassa tarkoitetun ilmoituksen sisältämiin tietoihin ja ADR.OR.F.005 kohdan b alakohdassa tarkoitettuun koulutusohjelmaan tai ADR.OR.F.095 kohdassa tarkoitettuun hallintojärjestelmän käsikirjaan tehdään muutoksia.
                                 
                              
                                    b)
                                 
                                 
                                    Asematasovalvontapalvelujen tarjoamisesta vastaavan organisaation on ilmoitettava toimivaltaiselle viranomaiselle ilman aiheetonta viivytystä a alakohdassa tarkoitetuista muutoksista ja tarvittaessa toimitettava muutettu ilmoitus.
                                 
                              
                                    c)
                                 
                                 
                                    Asematasovalvontapalvelujen tarjoamisesta vastaavan organisaation on toimitettava toimivaltaiselle viranomaiselle asiakirjat d alakohdan mukaisesti.
                                 
                              
                                    d)
                                 
                                 
                                    Organisaatioonsa, hallintojärjestelmäänsä tai koulutusohjelmaansa muutosta ehdottavan asematasovalvontapalvelujen tarjoamisesta vastaavan organisaation on osana ADR.OR.F.045 kohdassa tarkoitettua hallintojärjestelmäänsä
                                    
                                                1)
                                             
                                             
                                                määritettävä keskinäiset riippuvuudet niiden tahojen suhteen, joihin muutos vaikuttaa, sekä suunniteltava ja suoritettava turvallisuusarviointi yhteistoiminnassa näiden organisaatioiden kanssa;
                                             
                                          
                                                2)
                                             
                                             
                                                yhdenmukaistettava systemaattisesti oletukset ja riskiä lieventävät toimenpiteet kaikkien niiden tahojen kanssa, joihin muutos vaikuttaa;
                                             
                                          
                                                3)
                                             
                                             
                                                varmistettava, että muutoksesta tehdään perusteellinen arvio, huolehtien tarvittavasta vuorovaikutuksesta;
                                             
                                          
                                                4)
                                             
                                             
                                                varmistettava, että turvallisuusarvioinnin tueksi laaditaan kattavat ja paikkansa pitävät perustelut, todisteet ja turvallisuuskriteerit ja ne dokumentoidaan, ja että muutos tukee mahdollisuuksien mukaan turvallisuuden parantamista.
                                             
                                          
                              ADR.OR.F.030 Pääsy tiloihin ja asiakirjojen tarkastelu
                        Sen määrittämiseksi, toimiiko asematasovalvontapalvelujen tarjoamisesta vastaava organisaatio ilmoituksensa mukaisesti, asematasovalvontapalvelujen tarjoamisesta vastaavan organisaation on varmistettava, että kaikilla toimivaltaisen viranomaisen asianmukaisesti valtuuttamilla henkilöillä on jatkuvasti
                        
                                    a)
                                 
                                 
                                    pääsy kaikkiin sen toiminnan kannalta merkityksellisiin tiloihin, asiakirjoihin, tallenteisiin, tietoihin, menetelmiin tai muuhun aineistoon;
                                 
                              
                                    b)
                                 
                                 
                                    mahdollisuus suorittaa kaikki toimivaltaisen viranomaisen tarpeellisina pitämät toimet, tarkastukset, testit, arvioinnit tai tehtävät, tai seurata niiden suorittamista.
                                 
                              ADR.OR.F.035 Poikkeamahavainnot ja korjaavat toimenpiteet
                        
                                    a)
                                 
                                 
                                    Kun toimivaltainen viranomainen on ilmoittanut poikkeamahavainnosta asematasovalvontapalvelujen tarjoamisesta vastaavalle organisaatiolle liitteessä II olevan ADR.AR.C.055 kohdan mukaisesti, asematasovalvontapalvelujen tarjoamisesta vastaavan organisaation on toteutettava seuraavat toimet toimivaltaisen viranomaisen asettamassa määräajassa:
                                    
                                                1)
                                             
                                             
                                                määritettävä vaatimustenvastaisuuden juurisyy;
                                             
                                          
                                                2)
                                             
                                             
                                                tehtävä suunnitelma korjaavista toimenpiteistä;
                                             
                                          
                                                3)
                                             
                                             
                                                osoitettava korjaavien toimenpiteiden toteuttaminen toimivaltaista viranomaista tyydyttävällä tavalla viranomaisen kanssa liitteessä II olevan ADR.AR.C.055 kohdan d alakohdan mukaisesti sovitun ajanjakson kuluessa.
                                             
                                          
                              
                                    b)
                                 
                                 
                                    Asematasovalvontapalvelujen tarjoamisesta vastaavan organisaation on ilmoitettava lentopaikan pitäjälle a alakohdassa eritellyistä toimista ja tarvittaessa koordinoitava näitä toimia lentopaikan pitäjän kanssa.
                                 
                              ADR.OR.F.040 Välitön reagointi turvallisuusongelmaan – turvallisuusmääräysten noudattaminen
                        Asematasovalvontapalvelujen tarjoamisesta vastaavan organisaation on
                        
                                    a)
                                 
                                 
                                    toteutettava kaikki toimivaltaisen viranomaisen liitteessä II olevan ADR.AR.A.030 kohdan c alakohdan ja ADR.AR.A.040 kohdan mukaisesti määräämät turvallisuustoimenpiteet, turvallisuusmääräykset mukaan luettuina;
                                 
                              
                                    b)
                                 
                                 
                                    a alakohdassa tarkoitettuja toimenpiteitä toteuttaessaan koordinoitava toimintansa lentopaikan pitäjän ja tarvittaessa ilmaliikennepalvelun tarjoajan kanssa.
                                 
                              ADR.OR.F.045 Hallintojärjestelmä
                        
                                    a)
                                 
                                 
                                    Asematasovalvontapalvelujen tarjoamisesta vastaavan organisaation, lentopaikan pitäjän tai sellaisen ilmaliikennepalvelun tarjoajan, joka tarjoaa myös tai yksinomaan asematasovalvontapalveluja, on otettava käyttöön hallintojärjestelmä, johon sisältyy myös nämä toiminnot kattava turvallisuusjohtamisjärjestelmä, ja pidettävä sitä yllä.
                                 
                              
                                    b)
                                 
                                 
                                    Hallintojärjestelmään on kuuluttava
                                    
                                                1)
                                             
                                             
                                                selvästi määritellyt vastuut ja velvollisuudet koko organisaatiossa, mukaan luettuna ylimmän johdon välitön vastuu turvallisuudesta;
                                             
                                          
                                                2)
                                             
                                             
                                                vastuullisen johtajan allekirjoittama kuvaus asematasovalvontapalvelujen tarjoamisesta vastaavan organisaation yleisistä turvallisuuteen liittyvistä toimintalinjoista ja periaatteista eli turvallisuuspolitiikasta;
                                             
                                          
                                                3)
                                             
                                             
                                                järjestelmällinen prosessi, jolla varmistetaan, että toiminnassa esiintyvät vaaratekijät tunnistetaan;
                                             
                                          
                                                4)
                                             
                                             
                                                järjestelmällinen prosessi, jolla varmistetaan asematasovalvontapalvelujen tarjoamiseen liittyvien turvallisuusriskien analysointi, arviointi ja lieventäminen;
                                             
                                          
                                                5)
                                             
                                             
                                                keinot, joilla todennetaan asematasovalvontapalvelujen tarjoamisesta vastaavan organisaation turvallisuustaso suhteessa turvallisuusjohtamisjärjestelmän turvallisuutta koskeviin suorituskykyindikaattoreihin ja -tavoitteisiin, ja varmistetaan turvallisuusriskien hallinnan tehokkuus;
                                             
                                          
                                                6)
                                             
                                             
                                                järjestelmällinen prosessi, jolla
                                                
                                                            i)
                                                         
                                                         
                                                            tunnistetaan sellaiset muutokset organisaatiossa, sen hallintojärjestelmässä tai asematasovalvontapalvelun tarjoamisessa, jotka voivat vaikuttaa vakiintuneisiin prosesseihin, menettelyihin ja palveluihin;
                                                         
                                                      
                                                            ii)
                                                         
                                                         
                                                            kuvataan turvallisuustason varmistavat järjestelyt ennen muutosten toteuttamista;
                                                         
                                                      
                                                            iii)
                                                         
                                                         
                                                            poistetaan tai muutetaan riskinhallintatoimia, jotka eivät toimintaympäristön muutosten vuoksi ole enää tarpeen tai tehokkaita;
                                                         
                                                      
                                          
                                                7)
                                             
                                             
                                                järjestelmällinen prosessi a alakohdassa tarkoitetun hallintojärjestelmän tarkistamista, turvallisuusjohtamisjärjestelmän vaatimukset alittaneen toiminnan syiden selvittämistä sekä puutteellisen toiminnan vaikutusten määrittämistä ja sen syiden poistamista tai lieventämistä varten;
                                             
                                          
                                                8)
                                             
                                             
                                                turvallisuuskoulutusohjelma, jolla varmistetaan, että asematasovalvontapalvelun tarjoamiseen osallistuva henkilöstö on koulutettu ja pätevä hoitamaan turvallisuusjohtamistehtävät;
                                             
                                          
                                                9)
                                             
                                             
                                                järjestelmälliset keinot turvallisuusasioista tiedottamiseen sen varmistamiseksi, että henkilöstö on täysin tietoinen turvallisuusjohtamisjärjestelmästä ja että turvallisuuden kannalta olennaiset tiedot välitetään ja selitetään, miksi tietyt turvallisuustoimet toteutetaan ja miksi turvallisuusmenettelyjä otetaan käyttöön tai niihin tehdään muutoksia;
                                             
                                          
                                                10)
                                             
                                             
                                                järjestelmällinen prosessi, jolla valvotaan, että organisaatio täyttää asiaankuuluvat vaatimukset.
                                             
                                          
                              
                                    c)
                                 
                                 
                                    Asematasovalvontapalvelujen tarjoamisesta vastaavan organisaation on dokumentoitava kaikki hallintojärjestelmän keskeiset prosessit käsikirjassa.
                                 
                              ADR.OR.F.050 Asematasovalvontapalvelun tarjoamiseen käytettävien järjestelmien toimintahäiriöistä ilmoittaminen
                        Asematasovalvontapalvelujen tarjoamisesta vastaavan organisaation on ilmoitettava sen valtion toimivaltaiselle viranomaiselle, jossa lentopaikka sijaitsee, sekä lentopaikan pitäjälle ja asematasovalvontapalvelun tarjoamiseen käytettävien lentopaikan laitteiden suunnittelusta vastaavalle organisaatiolle toimintahäiriöistä, teknisistä vioista, teknisten rajoitusten ylittymisestä, poikkeamista tai muista epätavallisista seikoista, jotka ovat vaarantaneet tai voineet vaarantaa turvallisuuden mutta eivät ole johtaneet onnettomuuteen tai vakavaan vaaratilanteeseen, sanotun kuitenkaan rajoittamatta asetuksen (EU) N:o 376/2014 soveltamista.
                        ADR.OR.F.055 Turvallisuusilmoitusjärjestelmä
                        
                                    a)
                                 
                                 
                                    Asematasovalvontapalvelujen tarjoamisesta vastaavan organisaation on perustettava ja pantava täytäntöön turvallisuusilmoitusjärjestelmä henkilöstöään varten.
                                 
                              
                                    b)
                                 
                                 
                                    Asematasovalvontapalvelujen tarjoamisesta vastaavan organisaation on ADR.OR.F.045 kohdan b alakohdan 3 alakohdassa tarkoitetun prosessin osana varmistettava, että
                                    
                                                1)
                                             
                                             
                                                sen henkilöstö käyttää turvallisuusilmoitusjärjestelmää tehdäkseen pakolliset ilmoitukset onnettomuuksista, vakavista vaaratilanteista ja poikkeamista;
                                             
                                          
                                                2)
                                             
                                             
                                                turvallisuusilmoitusjärjestelmää voidaan käyttää vapaaehtoisiin ilmoituksiin vioista, puutteista ja turvallisuusriskeistä, jotka voivat vaikuttaa turvallisuuteen.
                                             
                                          
                              
                                    c)
                                 
                                 
                                    Turvallisuusilmoitusjärjestelmässä on suojattava ilmoituksen tekijän henkilöllisyystiedot, kannustettava vapaaehtoisten ilmoitusten tekemiseen ja siihen on kuuluttava mahdollisuus jättää ilmoituksia nimettömänä.
                                 
                              
                                    d)
                                 
                                 
                                    Asematasovalvontapalvelujen tarjoamisesta vastaavan organisaation on
                                    
                                                1)
                                             
                                             
                                                kirjattava kaikki sille tehdyt ilmoitukset;
                                             
                                          
                                                2)
                                             
                                             
                                                välitettävä ilmoitukset lentopaikan pitäjälle ja tarvittaessa ilmaliikennepalvelun tarjoajalle;
                                             
                                          
                                                3)
                                             
                                             
                                                analysoitava ja arvioitava ilmoitukset yhteistyössä lentopaikan pitäjän tai ilmaliikennepalvelun tarjoajan taikka molempien kanssa turvallisuuspuutteiden korjaamiseksi ja kehityssuuntien tunnistamiseksi;
                                             
                                          
                                                4)
                                             
                                             
                                                osallistuttava tarpeen mukaan lentopaikan pitäjän suorittamaan ilmoitusten tutkintaan;
                                             
                                          
                                                5)
                                             
                                             
                                                pidättäydyttävä syyllisten etsimisestä oikeudenmukaisen turvallisuuskulttuurin periaatteiden mukaisesti.
                                             
                                          
                              ADR.OR.F.060 Turvallisuusohjelmat
                        Asematasovalvontapalvelujen tarjoamisesta vastaavan organisaation on osallistuttava lentopaikan pitäjän laatimiin turvallisuusohjelmiin.
                        ADR.OR.F.065 Henkilöstövaatimukset
                        
                                    a)
                                 
                                 
                                    Asematasovalvontapalvelujen tarjoamisesta vastaavan organisaation on
                                    
                                                1)
                                             
                                             
                                                nimettävä vastuullinen johtaja, jolla on valtuudet varmistaa, että kaikki toiminta voidaan rahoittaa ja toteuttaa sovellettavien vaatimusten mukaisesti. Vastuullinen johtaja vastaa tehokkaan hallintojärjestelmän perustamisesta ja ylläpitämisestä;
                                             
                                          
                                                2)
                                             
                                             
                                                nimettävä henkilö, joka vastaa asematasovalvontaan liittyvien operatiivisten palvelujen hallinnosta ja valvonnasta;
                                             
                                          
                                                3)
                                             
                                             
                                                nimettävä henkilö, joka vastaa turvallisuusjohtamisjärjestelmän kehittämisestä, ylläpitämisestä ja päivittäisestä hallinnoinnista. Tämän henkilön on toimittava muista organisaatiossa toimivista johtajista riippumattomasti, hänellä on oltava suora yhteys vastuulliseen johtajaan ja tarkoituksenmukaiseen turvallisuusasioiden hallintoon ja hänen on vastattava toiminnastaan vastuulliselle johtajalle;
                                             
                                          
                                                4)
                                             
                                             
                                                varmistettava riittävä ja pätevä henkilöstö, jolla on vaadittava kelpoisuus suunniteltujen tehtävien ja toimintojen suorittamiseen sovellettavien vaatimusten mukaisesti;
                                             
                                          
                                                5)
                                             
                                             
                                                nimettävä riittävä määrä esimiehiä hoitamaan määrättyjä tehtäviä ja velvollisuuksia ottaen huomioon organisaation rakenne ja palveluksessa olevan henkilöstön määrä;
                                             
                                          
                                                6)
                                             
                                             
                                                varmistettava, että asematasovalvontapalvelun tarjoamiseen osallistuvalla henkilöstöllä on koulutusohjelman mukainen riittävä koulutus.
                                             
                                          
                              
                                    b)
                                 
                                 
                                    Jos lentopaikan pitäjä tai ilmaliikennepalvelun tarjoaja tarjoaa myös tai yksinomaan asematasovalvontapalvelua, sen on varmistettava, että a alakohdan vaatimukset otetaan huomioon sen hallintojärjestelmien mukaisessa vastuunjaossa.
                                 
                              ADR.OR.F.075 Alkoholin, psykoaktiivisten aineiden ja lääkkeiden käyttö
                        Asematasovalvontapalvelujen tarjoamisesta vastaavan organisaation on pantava täytäntöön lentopaikan pitäjän ADR.OR.C.045 kohdan mukaisesti laatimat menettelyt, jotka koskevat asematasovalvontapalvelun tarjoamiseen osallistuvan henkilöstön alkoholin, psykoaktiivisten aineiden ja lääkkeiden käyttöä.
                        ADR.OR.F.080 Tietojen tallentaminen
                        
                                    a)
                                 
                                 
                                    Asematasovalvontapalvelujen tarjoamisesta vastaavan organisaation on otettava käyttöön asianmukainen tietojen tallennusjärjestelmä, joka kattaa sen asetuksen (EU) 2018/1139 sekä sen nojalla annettujen delegoitujen säädösten ja täytäntöönpanosäädösten mukaisesti toteuttaman toiminnan kokonaisuudessaan.
                                 
                              
                                    b)
                                 
                                 
                                    Tietojen tallennusmuoto on määritettävä hallintojärjestelmän käsikirjassa.
                                 
                              
                                    c)
                                 
                                 
                                    Tiedot on säilytettävä siten, että ne ovat suojassa vahingoittumiselta, muutoksilta ja varkaudelta.
                                 
                              
                                    d)
                                 
                                 
                                    Tiedot on säilytettävä vähintään viiden vuoden ajan seuraavin poikkeuksin:
                                    
                                                1)
                                             
                                             
                                                viimeisin ilmoitus on säilytettävä ilmoituksen voimassaoloajan;
                                             
                                          
                                                2)
                                             
                                             
                                                kirjalliset sopimukset muiden organisaatioiden kanssa on säilytettävä niin kauan kuin sopimukset ovat voimassa;
                                             
                                          
                                                3)
                                             
                                             
                                                turvallisuusarviointiraportit on säilytettävä järjestelmän, menettelyn tai toiminnan käyttöajan;
                                             
                                          
                                                4)
                                             
                                             
                                                henkilöstön koulutus- ja pätevyystiedot sekä tiedot pätevyyden arvioinneista on säilytettävä vähintään neljän vuoden ajan työsuhteen päättymisestä tai siihen asti, kun toimivaltainen viranomainen on auditoinut heidän toimialueensa;
                                             
                                          
                              
                                    e)
                                 
                                 
                                    Asematasovalvontapalvelujen tarjoamisesta vastaavan organisaation on perustettava vaaratekijöiden rekisteri ja pidettävä sitä yllä.
                                 
                              ADR.OR.F.085 Asematasovalvontapalvelujen tarjoamisesta vastaavan organisaation ja lentopaikan pitäjän välinen virallinen järjestely
                        
                                    a)
                                 
                                 
                                    Asematasovalvontapalvelujen tarjoamisesta vastaavalla organisaatiolla on oltava virallinen järjestely sen lentopaikan pitäjän kanssa, jolla se aikoo tarjota asematasovalvontapalvelua.
                                 
                              
                                    b)
                                 
                                 
                                    Järjestelystä on sovittava ennen palvelun tarjoamisen aloittamista.
                                 
                              
                                    c)
                                 
                                 
                                    Viralliseen järjestelyyn on kuuluttava vähintään seuraavat:
                                    
                                                1)
                                             
                                             
                                                järjestelyn kesto;
                                             
                                          
                                                2)
                                             
                                             
                                                sen alueen määrittely, jolla asematasovalvontapalvelua tarjotaan;
                                             
                                          
                                                3)
                                             
                                             
                                                luettelo palveluista, jotka asematasovalvontapalvelujen tarjoamisesta vastaava organisaatio suorittaa;
                                             
                                          
                                                4)
                                             
                                             
                                                menetelmät operatiivisten tietojen vaihtamiseksi lentopaikan pitäjän ja asematasovalvontapalvelujen tarjoamisesta vastaavan organisaation välillä.
                                             
                                          
                              ADR.OR.F.090 Asematasovalvontapalvelujen tarjoamisesta vastaavan organisaation ja ilmaliikennepalvelun tarjoajan välinen virallinen järjestely
                        
                                    a)
                                 
                                 
                                    Asematasovalvontapalvelujen tarjoamisesta vastaavalla organisaatiolla on oltava virallinen järjestely sen lentopaikan ilmaliikennepalvelun tarjoajan kanssa, jolla se aikoo tarjota asematasovalvontapalvelua.
                                 
                              
                                    b)
                                 
                                 
                                    Järjestelystä on sovittava ennen palvelun tarjoamisen aloittamista.
                                 
                              
                                    c)
                                 
                                 
                                    Viralliseen järjestelyyn on kuuluttava vähintään seuraavat:
                                    
                                                1)
                                             
                                             
                                                järjestelyn kesto;
                                             
                                          
                                                2)
                                             
                                             
                                                tarjottavien palvelujen laajuus, mukaan lukien ilma-alusten käynnistyslupien, rullauksen ja työnnön koordinointi;
                                             
                                          
                                                3)
                                             
                                             
                                                vastuunsiirtokohdat asematasovalvontapalvelun ja ilmaliikennepalvelun tarjoajan välillä;
                                             
                                          
                                                4)
                                             
                                             
                                                menetelmät operatiivisten tietojen vaihtamiseksi ilmaliikennepalvelun tarjoajan ja asematasovalvontapalvelujen tarjoamisesta vastaavan organisaation välillä;
                                             
                                          
                                                5)
                                             
                                             
                                                ilma-alusten käynnistyslupien, rullauksen ja työnnön koordinointi.
                                             
                                          
                              ADR.OR.F.095 Hallintojärjestelmän käsikirja
                        
                                    a)
                                 
                                 
                                    Asematasovalvontapalvelujen tarjoamisesta vastaavan organisaation on
                                    
                                                1)
                                             
                                             
                                                laadittava hallintojärjestelmän käsikirja ja pidettävä sitä yllä;
                                             
                                          
                                                2)
                                             
                                             
                                                varmistettava, että käsikirja on helposti sen henkilöstön käytettävissä ja että henkilöstölle tiedotetaan kaikista muutoksista;
                                             
                                          
                                                3)
                                             
                                             
                                                toimitettava lentopaikan pitäjää kuultuaan ja yhteistoiminnassa lentopaikan pitäjän kanssa toimivaltaiselle viranomaiselle käsikirjaan suunnitellut muutokset ja tarkistukset ennen niiden voimaantulopäivää;
                                             
                                          
                                                4)
                                             
                                             
                                                tarkistettava käsikirjan sisältöä ja varmistettava, että se pidetään ajan tasalla ja että sitä muutetaan tarvittaessa;
                                             
                                          
                                                5)
                                             
                                             
                                                sisällytettävä käsikirjaan kaikki toimivaltaisen viranomaisen edellyttämät muutokset ja tarkistukset;
                                             
                                          
                                                6)
                                             
                                             
                                                tiedotettava muille asiaankuuluville organisaatioille niiden tehtävien kannalta olennaisista muutoksista;
                                             
                                          
                                                7)
                                             
                                             
                                                varmistettava, että muista hyväksytyistä asiakirjoista otetut tiedot ja niihin tehdyt mahdolliset muutokset on toistettu oikein käsikirjassa;
                                             
                                          
                                                8)
                                             
                                             
                                                varmistettava, että käsikirja on kirjoitettu kielellä, jonka toimivaltainen viranomainen hyväksyy;
                                             
                                          
                                                9)
                                             
                                             
                                                varmistettava, että kaikki henkilöstön jäsenet pystyvät lukemaan ja ymmärtämään kieltä, jolla heidän tehtäviään ja velvollisuuksiaan koskevat käsikirjan ja muiden asiakirjojen osat on kirjoitettu;
                                             
                                          
                                                10)
                                             
                                             
                                                varmistettava, että organisaation vastuullinen johtaja on allekirjoittanut käsikirjan;
                                             
                                          
                                                11)
                                             
                                             
                                                varmistettava, että käsikirja painetaan tai on sähköisessä muodossa ja siihen on helppo tehdä muutoksia;
                                             
                                          
                                                12)
                                             
                                             
                                                varmistettava, että käsikirjassa on versionhallintaan käytettävä järjestelmä, joka on näkyvillä käsikirjassa;
                                             
                                          
                                                13)
                                             
                                             
                                                varmistettava, että käsikirjassa otetaan huomioon inhimillisiä tekijöitä koskevat periaatteet ja se on järjestetty siten, että sen laatiminen, käyttö ja tarkistaminen on helppoa;
                                             
                                          
                                                14)
                                             
                                             
                                                säilytettävä vähintään yksi täydellinen ja ajantasainen jäljennös käsikirjasta sillä lentopaikalla, jolla se tarjoaa palvelua, ja annettava se toimivaltaisen viranomaisen saataville tarkastusta varten.
                                             
                                          
                              
                                    b)
                                 
                                 
                                    Käsikirjan sisältö on jäsenneltävä seuraavasti:
                                    
                                                1)
                                             
                                             
                                                yleinen osa;
                                             
                                          
                                                2)
                                             
                                             
                                                organisaation hallintojärjestelmä ja kelpoisuusvaatimukset.
                                             
                                          
                              
                                    c)
                                 
                                 
                                    Jos lentopaikan pitäjä tai ilmaliikennepalvelun tarjoaja tarjoaa myös tai yksinomaan asematasovalvontapalvelua, sen on varmistettava, että b alakohdan asiaankuuluvat vaatimukset otetaan huomioon tapauksen mukaan lentopaikan käsikirjassa tai ilmaliikennepalvelun toimintakäsikirjassa.
                                 
                              ADR.OR.F.100 Asiakirjavaatimukset
                        Asematasovalvontapalvelujen tarjoamisesta vastaavan organisaation on
                        
                                    a)
                                 
                                 
                                    annettava asematasovalvontapalvelun tarjoamiseen liittyvät lentopaikan käsikirjan osat operatiivisen henkilöstön saataville;
                                 
                              
                                    b)
                                 
                                 
                                    asetettava saataville kaikki muut toimivaltaisen viranomaisen vaatimat asiakirjat ja niihin liittyvät muutokset;
                                 
                              
                                    c)
                                 
                                 
                                    jaettava toimintaohjeet ja muut tiedot viipymättä.”
                                 
                              
                  
               (*1)  Euroopan parlamentin ja neuvoston asetus (EU) N:o 996/2010, annettu 20 päivänä lokakuuta 2010, siviili-ilmailun onnettomuuksien ja vaaratilanteiden tutkinnasta ja ehkäisemisestä ja direktiivin 94/56/EY kumoamisesta (EUVL L 295, 12.11.2010, s. 35).””
         
      
      
         
            LIITE III
            Lisätään asetuksen (EU) N:o 139/2014 liitteeseen IV luku D seuraavasti:
            ”LUKU D – ASEMATASOVALVONTA
            ADR.OPS.D.001 Turvallisuuteen liittyvä toiminta asematasovalvonnassa
            
                        a)
                     
                     
                        Lentopaikan pitäjän on varmistettava, että laaditaan ja otetaan asematasolla käyttöön keinot ja menetelmät, joiden avulla
                        
                                    1)
                                 
                                 
                                    säädellään liikkumista siinä tarkoituksessa, että estettäisiin törmäykset ilma-alusten kesken ja ilma-alusten törmäykset esteisiin;
                                 
                              
                                    2)
                                 
                                 
                                    säädellään ilma-alusten tuloa asematasolle ja koordinoidaan lähilennonjohdon kanssa ilma-alusten poistuminen asematasolta;
                                 
                              
                                    3)
                                 
                                 
                                    varmistetaan, että ajoneuvot voivat liikkua vaaraa aiheuttamatta ja joutuisasti;
                                 
                              
                                    4)
                                 
                                 
                                    ja säädellään asianmukaisesti seuraavia toimintoja:
                                    
                                                i)
                                             
                                             
                                                ilma-alusten seisontapaikkojen jakaminen;
                                             
                                          
                                                ii)
                                             
                                             
                                                opastuspalvelujen tarjoaminen;
                                             
                                          
                                                iii)
                                             
                                             
                                                ilma-alusten paikoitusmenettely ja lähtö seisontapaikalta;
                                             
                                          
                                                iv)
                                             
                                             
                                                ilma-alusten tankkaus;
                                             
                                          
                                                v)
                                             
                                             
                                                moottorien suihkuvirtaukseen liittyvät varotoimet ja moottorien koekäyttö;
                                             
                                          
                                                vi)
                                             
                                             
                                                käynnistysluvat ja rullausohjeet.
                                             
                                          
                              
                  
                        b)
                     
                     
                        Lentopaikan pitäjä voi a alakohdan vaatimusten täyttämiseksi jakaa vastuita muille organisaatioille. Jos lentopaikan pitäjä jakaa näitä vastuita, sen on mainittava jaosta lentopaikan käsikirjassa.
                     
                  ADR.OPS.D.005 Asematason rajat
            
                        a)
                     
                     
                        Lentopaikan pitäjän on yhteistyössä ilmaliikennepalvelujen tarjoajan kanssa määriteltävä asematason rajat ja annettava ne ilmailutiedotuspalvelun tarjoajalle ilmailukäsikirjassa (AIP) julkaistavaksi.
                     
                  
                        b)
                     
                     
                        Asematason rajoja määriteltäessä on otettava huomioon ainakin seuraavat seikat:
                        
                                    1)
                                 
                                 
                                    lentopaikan järjestelyt;
                                 
                              
                                    2)
                                 
                                 
                                    kiitoteiden ja rullausteiden sijainnit ja toimintamenetelmät;
                                 
                              
                                    3)
                                 
                                 
                                    liikennetiheys;
                                 
                              
                                    4)
                                 
                                 
                                    sääolosuhteet;
                                 
                              
                                    5)
                                 
                                 
                                    lentotoimintamenetelmät.
                                 
                              
                  ADR.OPS.D.010 Ilma-alusten asematasolle tulon ja asematasolta poistumisen koordinointi
            
                        a)
                     
                     
                        Lentopaikan pitäjän on varmistettava, että ilma-alusten tulo asematasolle ja sieltä poistuminen koordinoidaan ilmaliikennepalvelujen tarjoajan kanssa, jos ilmaliikennepalvelun tarjoaja ei johda ilma-alusten liikkumista asematasolla. Koordinointiin on kuuluttava
                        
                                    1)
                                 
                                 
                                    asematasovalvontapalvelun ja ilmaliikennepalvelun väliset määrätyt vastuunsiirtokohdat saapuvia ja lähteviä ilma-aluksia varten;
                                 
                              
                                    2)
                                 
                                 
                                    asematasolla käytettävät ilma-aluksen ja maa-aseman väliset määrätyt viestintäkeinot;
                                 
                              
                                    3)
                                 
                                 
                                    saapuvien ilma-alusten odotusalueet, kun ilma-alusten seisontapaikkoja ei ole saatavilla.
                                 
                              
                  
                        b)
                     
                     
                        Lentopaikan pitäjän on toimitettava ilmailutiedotuspalvelun tarjoajille ilmailukäsikirjassa (AIP) julkaistaviksi
                        
                                    1)
                                 
                                 
                                    a alakohdan 1 alakohdassa tarkoitetut määrätyt vastuunsiirtokohdat;
                                 
                              
                                    2)
                                 
                                 
                                    a alakohdan 2 alakohdassa tarkoitetut ilma-aluksen ja maa-aseman väliset määrätyt viestintäkeinot.
                                 
                              
                  ADR.OPS.D.015 Ilma-alusten liikkumisen johtaminen asematasolla
            Lentopaikan pitäjän on varmistettava, että
            
                        a)
                     
                     
                        ilma-aluksille annetaan ohjeet asematasolla noudatettavasta reitistä;
                     
                  
                        b)
                     
                     
                        käytettävissä on riittävät visuaaliset apulaitteet sen varmistamiseksi, että ohjaamomiehistö pystyy tunnistamaan annetun reitin;
                     
                  
                        c)
                     
                     
                        aiotulla reitillä ei ole esteitä, jotka saattaisivat aiheuttaa törmäysriskin liikkuvan ilma-aluksen kanssa.
                     
                  ADR.OPS.D.025 Ilma-alusten seisontapaikkojen jakaminen
            
                        a)
                     
                     
                        Lentopaikan pitäjän on laadittava menettelyt ja varmistettava niiden noudattaminen sen varmistamiseksi, että ilma-alukselle osoitettu seisontapaikka
                        
                                    1)
                                 
                                 
                                    soveltuu sille ilma-alustyypille, jonka on tarkoitus käyttää sitä;
                                 
                              
                                    2)
                                 
                                 
                                    ilmoitetaan asematasovalvontapalvelujen tarjoamisesta vastaavalle organisaatiolle, kun sellainen on, tai asianomaiselle ilmaliikennepalvelun tarjoajalle;
                                 
                              
                                    3)
                                 
                                 
                                    ilmoitetaan ilma-aluksen ohjaamisesta vastaaville henkilöille.
                                 
                              
                  
                        b)
                     
                     
                        Lentopaikan pitäjän on varmistettava, että vähintään seuraavat tekijät otetaan huomioon ilma-alusten seisontapaikkoja jaettaessa:
                        
                                    1)
                                 
                                 
                                    ilma-aluksen ominaisuudet;
                                 
                              
                                    2)
                                 
                                 
                                    paikoituksen apulaitteet;
                                 
                              
                                    3)
                                 
                                 
                                    seisontapaikan varustus;
                                 
                              
                                    4)
                                 
                                 
                                    infrastruktuurin läheisyys;
                                 
                              
                                    5)
                                 
                                 
                                    viereisille seisontapaikoille paikoitetut muut ilma-alukset;
                                 
                              
                                    6)
                                 
                                 
                                    riippuvuudet ilma-aluksen seisontapaikalla.
                                 
                              
                  ADR.OPS.D.030 Ilma-alusten opastaminen
            Lentopaikan pitäjän on varmistettava, että ilma-alusten opastamisessa käytetään komission täytäntöönpanoasetuksen (EU) N:o 923/2012 (*1) liitteen lisäyksen I mukaisia opastusmerkkejä.
            ADR.OPS.D.035 Ilma-alusten paikoitus
            Lentopaikan pitäjän on laadittava ja otettava käyttöön menetelmät sen varmistamiseksi, että
            
                        a)
                     
                     
                        ilma-alusten paikoitukseen asematasolla varattua aluetta valvotaan niin, että varmistetaan riittävän etäisyyden säilyttäminen ilma-alusta paikoitettaessa;
                     
                  
                        b)
                     
                     
                        annetaan ilma-alusten turvallisen paikoituksen mahdollistava opastus;
                     
                  
                        c)
                     
                     
                        automaattiset paikoituksen opastusjärjestelmät, jos sellaiset on asennettu, toimivat asianmukaisesti;
                     
                  
                        d)
                     
                     
                        ilma-alusten rullauksesta vastaavat henkilöt saavat varoituksen ilma-aluksen pysäyttämiseksi, jos riittävä etäisyys ei säily;
                     
                  
                        e)
                     
                     
                        muut kuin ilma-aluksen paikoitukseen osallistuvat henkilöt eivät saa lähestyä ilma-alusta, kun varoitusvalot ovat päällä ja moottorit käynnissä;
                     
                  
                        f)
                     
                     
                        ilma-alusten seisontapaikalla ei ole vierasesineitä (FOD), joilla voi olla vaikutusta turvallisuuteen.
                     
                  ADR.OPS.D.040 Ilma-aluksen lähtö seisontapaikalta
            Lentopaikan pitäjän on laadittava menettelyt ja varmistettava niiden noudattaminen sen varmistamiseksi, että ilma-aluksen lähtiessä seisontapaikalta
            
                        a)
                     
                     
                        maahuolintalaitteet, lukuun ottamatta ilma-aluksen liikkumiseen mahdollisesti tarvittavia työntötraktoreita, ja ajoneuvot on poistettu ilma-aluksen seisontapaikalta tai paikoitettu määrätyille alueille;
                     
                  
                        b)
                     
                     
                        jos seisontapaikalla on matkustajasilta, se on vedetty sisään;
                     
                  
                        c)
                     
                     
                        määrätyllä poistumisreitillä ilma-aluksen seisontapaikalta ei ole vierasesineitä (FOD);
                     
                  
                        d)
                     
                     
                        ajoneuvojen liikkuminen seisontapaikalla ja liikenne viereisillä teillä on lopetettu, lukuun ottamatta ilma-aluksen liikkumiseen mahdollisesti tarvittavia työntötraktoreita;
                     
                  
                        e)
                     
                     
                        muut kuin ilma-aluksen lähdössä seisontapaikalta avustavat henkilöt eivät saa lähestyä ilma-alusta, kun varoitusvalot ovat päällä ja moottorit käynnissä.
                     
                  ADR.OPS.D.045 Tietojen antaminen asematasolla toimiville organisaatioille
            
                        a)
                     
                     
                        Lentopaikan pitäjän on annettava asematasolla toimiville asiaankuuluville organisaatioille hyvissä ajoin tiedot asematason toimintarajoituksista.
                     
                  
                        b)
                     
                     
                        Annettaviin tietoihin on kuuluttava tapauksen mukaan seuraavat tiedot:
                        
                                    1)
                                 
                                 
                                    rajoituksen tyyppi;
                                 
                              
                                    2)
                                 
                                 
                                    rajoituksen kesto, jos se on tiedossa;
                                 
                              
                                    3)
                                 
                                 
                                    sovellettavat lieventämistoimenpiteet;
                                 
                              
                                    4)
                                 
                                 
                                    rajoituksen vaikutus toimintaan;
                                 
                              
                                    5)
                                 
                                 
                                    ilma-alusten seisontapaikkojen saatavuus;
                                 
                              
                                    6)
                                 
                                 
                                    ilma-alusten seisontapaikkoja koskevat rajoitukset;
                                 
                              
                                    7)
                                 
                                 
                                    kiinteiden laitteiden saatavuus ilma-alusten seisontapaikoilla;
                                 
                              
                                    8)
                                 
                                 
                                    erityiset paikoitusmenettelyt;
                                 
                              
                                    9)
                                 
                                 
                                    ajoreittien tilapäiset muutokset;
                                 
                              
                                    10)
                                 
                                 
                                    käynnissä olevat työt;
                                 
                              
                                    11)
                                 
                                 
                                    muut tiedot, joilla on merkitystä asematason käyttäjien toiminnalle.
                                 
                              
                  ADR.OPS.D.050 Pelastuspalvelujen hälyttäminen
            
                        a)
                     
                     
                        Lentopaikan pitäjän on
                        
                                    1)
                                 
                                 
                                    laadittava ja otettava käyttöön lentopaikan pelastussuunnitelmassa menettely pelastuspalvelujen hälyttämiseksi asematasolla tapahtuviin onnettomuus- ja vaaratilanteisiin;
                                 
                              
                                    2)
                                 
                                 
                                    järjestettävä asianmukaiset keinot ja laitteet asiaankuuluvien pelastuspalvelujen hälyttämiseksi.
                                 
                              
                  
                        b)
                     
                     
                        Lentopaikan pitäjän laatimaan menettelyyn on kuuluttava vähintään
                        
                                    1)
                                 
                                 
                                    pelastuspalvelujen hälyttämiseen käytettävät yhteystiedot ja hälytystavat;
                                 
                              
                                    2)
                                 
                                 
                                    pelastuspalveluille annettavat tiedot, jotta hätätilanne saadaan tehokkaasti hallintaan, kuten:
                                    
                                                i)
                                             
                                             
                                                onnettomuuden tai vaaratilanteen tapahtumapaikka;
                                             
                                          
                                                ii)
                                             
                                             
                                                onnettomuuden tai vaaratilanteen luonne;
                                             
                                          
                                                iii)
                                             
                                             
                                                vahingot;
                                             
                                          
                                                iv)
                                             
                                             
                                                henkilövahingot;
                                             
                                          
                                                v)
                                             
                                             
                                                vaaralliset aineet.
                                             
                                          
                              
                  ADR.OPS.D.055 Moottorien suihkuvirtaukseen liittyvät varotoimet
            
                        a)
                     
                     
                        Lentopaikan pitäjän on tiedotettava asematason käyttäjille moottorien suihkuvirtauksen ja potkurien ilmavirran aiheuttamista vaaroista.
                     
                  
                        b)
                     
                     
                        Lentopaikan pitäjän on vaadittava asematason käyttäjiä turvaamaan ajoneuvot ja laitteet asianmukaisesti sekä määrittämään paikoitusalueet, joilla moottorien suihkuvirran tai potkurien ilmavirran vaikutus on mahdollisimman pieni.
                     
                  
                        c)
                     
                     
                        Lentopaikan pitäjän on asematasojärjestelyjä suunnitellessaan tai muuttaessaan otettava huomioon moottorien suihkuvirran ja potkurien ilmavirran vaikutus.
                     
                  
                        d)
                     
                     
                        Lentopaikan pitäjän on määritettävä paikat, jotka ovat alttiita moottorien suihkuvirralle, ja joko julkaistava lentäjille pyyntö minimoida moottoritehon käyttö tai toteutettava asianmukaisia lieventäviä toimenpiteitä moottorien suihkuvirran vaikutuksen vähentämiseksi.
                     
                  ADR.OPS.D.060 Ilma-alusten tankkaus
            
                        a)
                     
                     
                        Lentopaikan pitäjän on laadittava menettely ilma-alusten tankkausta varten.
                     
                  
                        b)
                     
                     
                        Menettelyssä on edellytettävä seuraavaa:
                        
                                    1)
                                 
                                 
                                    avointen liekkien ja sellaisten sähkökäyttöisten tai vastaavien työkalujen käytön kieltäminen, joista todennäköisesti syntyy kipinöitä tai valokaaria tankkausalueella;
                                 
                              
                                    2)
                                 
                                 
                                    kielto käynnistää maavirtayksiköitä tankkauksen aikana;
                                 
                              
                                    3)
                                 
                                 
                                    selkeä poistumistie ilma-alukseen ja ilma-aluksesta, jotta tankkausajoneuvot ja henkilöt voidaan hätätilanteessa poistaa nopeasti;
                                 
                              
                                    4)
                                 
                                 
                                    ilma-aluksen ja polttoaineen lähteen asianmukainen kytkentä ja asianmukaiset maadoitusmenettelyt;
                                 
                              
                                    5)
                                 
                                 
                                    välitön ilmoitus tankkauksen valvojalle polttoainevuodosta ja yksityiskohtaiset ohjeet polttoainevuotojen hallintaan;
                                 
                              
                                    6)
                                 
                                 
                                    maalaitteiston sijoittaminen siten, että varauloskäynneillä ei ole esteitä matkustajien nopealle evakuoinnille, jos matkustajat nousevat ilma-alukseen tai poistuvat siitä taikka jäävät ilma-alukseen tankkauksen ajaksi;
                                 
                              
                                    7)
                                 
                                 
                                    sopivien palonsammuttimien käyttövalmius ainakin alkusammutusta varten polttoainepalon sattuessa;
                                 
                              
                                    8)
                                 
                                 
                                    tankkaustoiminnan lopettaminen, jos lentopaikalla tai sen läheisyydessä esiintyy ukkosmyrskyjä.
                                 
                              
                  ADR.OPS.D.065 Moottorin koekäyttö
            
                        a)
                     
                     
                        Lentopaikan pitäjän on laadittava ja otettava käyttöön menettely moottorin koekäyttöä varten.
                     
                  
                        b)
                     
                     
                        Menettelyyn on kuuluttava
                        
                                    1)
                                 
                                 
                                    henkilö, jolla on valtuudet hyväksyä moottorien koekäytöt;
                                 
                              
                                    2)
                                 
                                 
                                    koekäyttöalueet;
                                 
                              
                                    3)
                                 
                                 
                                    tarvittavat turvallisuustoimenpiteet.
                                 
                              
                  ADR.OPS.D.070 Huomiovaatetus
            Lentopaikan pitäjän on vaadittava, että kaikki kenttäalueella ulkosalla jalkaisin työskentelevät henkilöt käyttävät huomiovaatteita.
            ADR.OPS.D.075 Käynnistysluvat ja rullausohjeet
            
                        a)
                     
                     
                        Lentopaikan pitäjän on varmistettava, että käynnistysluvat, työntöluvat ja, jos niitä vaaditaan, rullausohjeet koordinoidaan ilmaliikennepalvelun tarjoajan kanssa, jos ilmaliikennepalvelun tarjoaja ei johda ilma-alusten liikkumista asematasolla.
                     
                  
                        b)
                     
                     
                        Tässä tapauksessa lentopaikan pitäjän on laadittava ja otettava käyttöön yhteistyössä ilmaliikennepalvelujen tarjoajan kanssa menettely, johon kuuluvat
                        
                                    1)
                                 
                                 
                                    käynnistysluvan antamisvaltuuksien määrittely;
                                 
                              
                                    2)
                                 
                                 
                                    keinot keskinäiseen ilmoittamiseen annetuista käynnistysluvista;
                                 
                              
                                    3)
                                 
                                 
                                    keinot keskinäiseen ilmoittamiseen annetuista työntöluvista ja rullausohjeista.
                                 
                              
                  ADR.OPS.D.080 Merkinantajien ja FOLLOW ME -ajoneuvon kuljettajien koulutusohjelmat ja pätevyyden arviointiohjelmat
            
                        a)
                     
                     
                        Lentopaikan pitäjän on laadittava seuraavia tehtäviä hoitaville henkilöille koulutusohjelma ja varmistettava sen toteutus:
                        
                                    1)
                                 
                                 
                                    ilma-alusten opastuspalvelu;
                                 
                              
                                    2)
                                 
                                 
                                    FOLLOW ME -opastus.
                                 
                              
                  
                        b)
                     
                     
                        Koulutusohjelma on toteutettava liitteessä III olevan ADR.OR.D.017 kohdan mukaisesti.
                     
                  
                        c)
                     
                     
                        Koulutus on suunniteltava siten, että se antaa perustiedot ja käytännön taidot, joita kyseinen henkilöstö tarvitsee tehtäviensä suorittamiseen.
                     
                  
                        d)
                     
                     
                        Lentopaikan pitäjän on varmistettava, että a alakohdassa tarkoitetulle henkilöstölle otetaan käyttöön pätevyyden arviointiohjelma, jolla varmistetaan
                        
                                    1)
                                 
                                 
                                    henkilöstön jatkuva pätevyys;
                                 
                              
                                    2)
                                 
                                 
                                    henkilöstön tietoisuus säännöistä ja menettelyistä, joilla on merkitystä heidän tehtäviensä kannalta. Lentopaikan pitäjän on varmistettava, että a alakohdassa tarkoitetuille henkilöille tehdään peruskoulutuksen päättymisen jälkeen pätevyyden arviointi enintään 12 kuukauden välein.
                                 
                              
                  ADR.OPS.D.085 Rullausohjeita ilma-aluksille radiopuhelimen välityksellä antavan henkilöstön koulutusohjelma ja pätevyyden arviointiohjelma
            
                        a)
                     
                     
                        Lentopaikan pitäjän on varmistettava, että
                        
                                    1)
                                 
                                 
                                    henkilöt, jotka antavat ilma-aluksille rullausohjeita asematasolla radiopuhelimen välityksellä käyttäen niille osoitettuja ilmailun radiotaajuuksia, ovat asianmukaisesti koulutettuja ja päteviä;
                                 
                              
                                    2)
                                 
                                 
                                    koulutusohjelma toteutetaan liitteessä III olevan ADR.OR.D.017 kohdan mukaisesti seuraavin poikkeuksin:
                                    
                                                i)
                                             
                                             
                                                peruskoulutuksen jälkeen on annettava yksikkökohtainen koulutus, joka käsittää seuraavat vaiheet:
                                                
                                                            A)
                                                         
                                                         
                                                            siirtymäkoulutusvaihe, jonka ensisijaisena tarkoituksena on antaa tietoa ja parantaa tuntemusta paikkakohtaisista toimintamenetelmistä ja tehtävien erityispiirteistä;
                                                         
                                                      
                                                            B)
                                                         
                                                         
                                                            työpaikkakoulutusvaihe, joka on yksikkökohtaisen koulutuksen viimeinen vaihe ja jonka aikana aiemmin hankitut työhön liittyvät rutiinit ja taidot yhdistetään käytäntöön pätevän kouluttajan valvonnassa todellisessa liikennetilanteessa;
                                                         
                                                      
                                          
                                                ii)
                                             
                                             
                                                määräaikaiskoulutusta on annettava enintään 12 kalenterikuukauden välein, ja siihen on sisällyttävä peruskoulutuksen sisällön kertaus;
                                             
                                          
                                                iii)
                                             
                                             
                                                kun henkilö on ollut poissa työstä yli 12 kuukauden ajan, hänelle on annettava kertauskoulutus, joka kattaa peruskoulutuksen sisällön kokonaisuudessaan.
                                             
                                          
                              
                  
                        b)
                     
                     
                        Edellä a alakohdan 1 alakohdassa tarkoitettujen henkilöiden on c alakohdan mukaisesti osoitettava vähintään toimivan tason kielitaito sekä vakiosanontojen että yleiskielen käytössä niillä kielillä, joita lentopaikalla käytetään ilma-alusten ja maa-aseman välisessä viestinnässä.
                     
                  
                        c)
                     
                     
                        Hakijan on osoitettava, että hän kykenee
                        
                                    1)
                                 
                                 
                                    viestimään tehokkaasti pelkästään ääneen perustuvissa tilanteissa ja henkilökohtaisessa vuorovaikutuksessa;
                                 
                              
                                    2)
                                 
                                 
                                    viestimään yleisistä ja työhön liittyvistä aiheista täsmällisesti ja selkeästi;
                                 
                              
                                    3)
                                 
                                 
                                    käyttämään yleisluonteisessa tai työhön liittyvässä viestinnässä asianmukaisia viestintästrategioita tiedonvaihtoon sekä väärinymmärrysten tunnistamiseen ja korjaamiseen;
                                 
                              
                                    4)
                                 
                                 
                                    vastaamaan onnistuneesti kielellisiin haasteisiin, joita syntyy kielenkäyttäjälle muutoin tutussa rutiininomaisessa työtilanteessa tai viestintätehtävässä ilmenevistä ongelmista tai odottamattomista tapahtumista;
                                 
                              
                                    5)
                                 
                                 
                                    käyttämään ilmailuyhteisön ymmärtämää murretta tai korostusta.
                                 
                              
                  
                        d)
                     
                     
                        Kielitaito osoitetaan arvioinnin tehneen organisaation antamalla todistuksella, jossa mainitaan kieli tai kielet, kielitaidon taso tai tasot sekä arvioinnin päivämäärä.
                     
                  
                        e)
                     
                     
                        Lukuun ottamatta henkilöitä, jotka ovat osoittaneet kielitaitonsa olevan erinomaista tasoa, kielitaito on arvioitava uudelleen
                        
                                    1)
                                 
                                 
                                    joka neljäs vuosi arviointipäivän jälkeen, jos osoitettu taso on toimiva kielitaito;
                                 
                              
                                    2)
                                 
                                 
                                    joka kuudes vuosi arviointipäivän jälkeen, jos osoitettu taso on edistynyt kielitaito.
                                 
                              
                  
                        f)
                     
                     
                        Kielitaidon osoittamiseen on käytettävä arviointimenetelmää, johon on sisällyttävä
                        
                                    1)
                                 
                                 
                                    arviointiprosessi;
                                 
                              
                                    2)
                                 
                                 
                                    kielitaitotarkastajien kelpoisuus;
                                 
                              
                                    3)
                                 
                                 
                                    valitusmenettely.
                                 
                              
                  
                        g)
                     
                     
                        Lentopaikan pitäjän on tarjottava kielikoulutusta henkilöstönsä vaaditun kielitaitotason ylläpitämiseksi.
                     
                  
                        h)
                     
                     
                        Lentopaikan pitäjän on varmistettava, että a alakohdan 1 alakohdassa tarkoitetulle henkilöstölle otetaan käyttöön pätevyyden arviointiohjelma, jolla varmistetaan
                        
                                    1)
                                 
                                 
                                    henkilöstön jatkuva pätevyys;
                                 
                              
                                    2)
                                 
                                 
                                    henkilöstön tietoisuus säännöistä ja menettelyistä, joilla on merkitystä heidän tehtäviensä kannalta. Lentopaikan pitäjän on varmistettava, että a alakohdassa tarkoitetuille henkilöille tehdään peruskoulutuksen päättymisen jälkeen pätevyyden arviointi enintään 12 kuukauden välein.
                                 
                              
                  
               (*1)  Komission täytäntöönpanoasetus (EU) N:o 923/2012, annettu 26 päivänä syyskuuta 2012, yhteisistä lentosäännöistä, lennonvarmistuspalveluja ja -menetelmiä koskevista operatiivisista säännöksistä sekä täytäntöönpanoasetuksen (EU) N:o 1035/2011 ja asetusten (EY) N:o 1265/2007, (EY) N:o 1794/2006,(EY) N:o 730/2006, (EY) N:o 1033/2006 ja (EU) N:o 255/2010 muuttamisesta (EUVL L 281, 13.10.2012, s. 1).””